open-index/open-wikipedia-markdown huggingface dataset:
Μαριτσά Ρόδου

Τα **Μαριτσά** είναι χωριό στο νησί της Ρόδου.

## Γενικά στοιχεία
Τα Μαριτσά απέχουν 17 χιλιόμετρα από την πόλη της Ρόδου και είναι άξια επισκέψεως είναι τα μοναστήρια Σωτήρας και Κερωνιάτης, Άγιος Ανδρέας (Κύρου και Ιωάννη).

Υπάρχουν δύο εκδοχές για την ονοματοδοσία του. Η μία υποστηρίζει πως πήρε το όνομα του από τον τίτλο ΜΑΡΣΑΛ, τον κτηματία της περιοχής. Η άλλη εκδοχή είναι πως δόθηκε προς τιμήν του Ιταλού αξιωματούχου Μαρίτζα (*Maritza*), υπεύθυνου της τότε Ιταλοκρατούμενης περιοχής, ο οποίος -κατά τις μαρτυρίες των παλαιότερων κατοίκων- αποτελούσε πρόσωπο σεβαστό από τους ντόπιους καθώς δεν είχε απέναντι τους συμπεριφορά κατακτητή αλλά σχεδόν ως τοπικού προέδρου της μικρής αυτής κοινότητας. Μάλιστα λέγεται ότι ήταν αυτός που πρωτοστάτησε στην δημιουργία του δικτύου ύδρευσης και αποχέτευσης της περιοχής καθώς και άλλων κτιρίων που σώζονται έως σήμερα.

Το χωριό, σύμφωνα με την πιο πρόσφατη απογραφή του 2011, αριθμεί περί τους 1800 μόνοιμους κατοίκους.

Κατά τους θερινούς μήνες αποτελεί δημοφιλή προορισμό. Είναι ένα πολύ παραδοσιακό χωριό της Ρόδου με πολλές επισκέψεις από τουρίστες την θερινή περίοδο 

## Διδυμοποιήσεις
Το χωριό έχει διδυμοποιηθεί  με τα Πάνω Πολεμίδια στις 22 Ιουνίου 1997.

## Παραπομπές

Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
The Plasma Shaft

Το **The Plasma Shaft** είναι μία συλλογή από τους Red Hot Chili Peppers. 
Περιέχει το δίσκο Blood Sugar Sex Magik μαζί με άλλα 8 τραγούδια που
προέκυψαν από την ηχογράφηση του.Κυκλοφόρησε στις 24 Ιουνίου του 1994 
αποκλειστικά στην Αυστραλία και την Ιαπωνία.

## Τραγούδια

# "Give It Away" (In Progress) – 3:43
# 
# "If You Have to Ask" (Radio Mix) – 3:37
# 
# "Nobody Weird Like Me" (Live) – 5:05
# 
# "Sikamikanico" – 3:24
# 
# "Breaking the Girl" (Radio Edit) – 4:29
# 
# "Fela's Cock" – 5:16
# 
# "If You Have to Ask" (Friday Night Fever Blister Mix) – 6:35
# 
# "Soul to Squeeze" – 4:50

Κατηγορία:Δισκογραφία των Red Hot Chili Peppers
Κατηγορία:Άλμπουμ του 1994
What Hits!?

Το **What Hits!?** είναι μια best of συλλογή από τους Red Hot Chili Peppers.Κυκλοφόρησε στις 29 Σεπτεμβρίου του 1992. Περιέχει τραγούδια από τα πρώτα 4 άλμπουμ τους
(The Red Hot Chili Peppers,Freaky Styley,The Uplift Mofo Party Plan και Mother's Milk) καθώς και τo Under The Bridge από το Blood Sugar Sex Magik και το Show Me Your Soul από το soundtrack της ταινίας Pretty Woman.

Το άλμπουμ κυκλοφόρησε από την EMI/Capitol Records την προηγούμενη εταιρία των Red Hot Chili Peppers αμέσως μετά την πρωτοφανή επιτυχία της μπάντας το 1991 με το Blood Sugar Sex Magik.

Οι δύο εταιρίες, η νυν Warner Bros. Records και η πρώην EMI, αποφάσισαν να παραχωρήσουν η μία στην άλλη το δικαίωμα να κυκλοφορήσουν best of συλλογές που θα περιέχουν ένα single από την αντίπαλη εταιρία. Η EMI διάλεξε το Under The Bridge και η Warner Bros. Records το Higher Ground.Το Higher Ground συμπεριλήφθηκε στο Greatest Hits, 2003 ενώ το Under The Bridge σε αυτό.

## Τραγούδια

**CD**
# "Higher Ground" (Stevie Wonder) – 3:21 από το Mother's Milk
# 
# "Fight Like a Brave" – 3:47 από το The Uplift Mofo Party Plan
# 
# "Behind the Sun" – 4:45 από το The Uplift Mofo Party Plan
# 
# "Me & My Friends" – 3:05 από το The Uplift Mofo Party Plan
# 
# "Backwoods" – 3:06 από το The Uplift Mofo Party Plan
# 
# "True Men Don't Kill Coyotes" – 3:36 από το The Red Hot Chili Peppers
# 
# "Fire" (Jimi Hendrix) – 2:01 από το single "Fight Like a Brave", από το The Abbey Road E.P. και από το Mother's Milk
# 
# "Get Up and Jump" – 2:50 από το The Red Hot Chili Peppers
#  
# "Knock Me Down" – 3:43 από το Mother's Milk
# 
# "Under the Bridge" – 4:24 από το Blood Sugar Sex Magik
# 
# "Show Me Your Soul" – 4:22 από την ταινία Pretty Woman και τα singles Taste The Pain και Knock Me Down.
# 
# "If You Want Me to Stay" (Sly and the Family Stone) – 4:06 από το Freaky Styley
# 
# "Hollywood (Africa)" (The Meters) – 4:58 από το Freaky Styley.
# 
# "Jungle Man" – 4:04 από το Freaky Styley
# 
# "The Brothers Cup" – 3:24 από το Freaky Styley
# 
# "Taste the Pain" – 4:34 από το Mother's Milk
# 
# "Catholic School Girls Rule" – 1:55 από το Freaky Styley
#  
# "Johnny, Kick a Hole in the Sky" – 5:10 από το Mother's Milk
#

**DVD**
# "Behind the Sun"
# "Under the Bridge"
# "Show Me Your Soul"
# "Taste the Pain"
# "Higher Ground"
# "Knock Me Down"
# "Fight Like a Brave"
# "Jungle Man"
# "True Men Don't Kill Coyotes"
# "Catholic School Girls Rule"
# "Fire"
# "Stone Cold Bush" (live)
# "Special Secret Song Inside" (live)
# "Subway to Venus" (live)

Κατηγορία:Δισκογραφία των Red Hot Chili Peppers
Κατηγορία:Άλμπουμ του 1992
Βασίλειο του Βασπουρακάν

Το **Βασίλειο του Βασπουρακάν** ήταν ανεξάρτητο αρμενικό βασίλειο κατά τη διάρκεια του Μεσαίωνα, με τα εδάφη του γύρω από τη λίμνη Βαν. Το Βασπουρακάν (αρμενικά: Վասպուրական) ή Βασπουραγκάν στη Δυτική Αρμενική γλώσσα, που σημαίνει "ευγενής γη" ή "γη των πριγκίπων", ήταν αρχικώς η πρώτη και μεγαλύτερη επαρχία της Μεγάλης Αρμενίας, μέχρι να αποτελέσει αργότερα ανεξάρτητο βασίλειο υπό τη δυναστεία των Αρτζρουνιδών. Το 1021/22 ο τελευταίος βασιλιάς του Βασπουρακάν, Σεναχειρήμ Ιωάννης, ανίκανος να αντιμετωπίσει της αυξανόμενες τουρκικές επιδρομές, παραχώρησε το βασίλειό του στον Βυζαντινό αυτοκράτορα Βασίλειο Β´, και το Βασπουρακάν έγινε το βυζαντινό Κατεπανάτο της Βαασπρακανίας.

Τα εδάφη του παλαιού βασιλείου αποτελούν σήμερα τμήμα της ανατολικής Τουρκίας και του βορειοδυτικού Ιράν. Η περιοχή του Βασπουρακάν θεωρείται το λίκνο του αρμένικου πολιτισμού.

## Παραπομπές


Κατηγορία:Μεσαιωνική Αρμενία
Κατηγορία:Μεσαιωνική Μικρά Ασία
Κατηγορία:Ιστορία του Ιράν
Κατηγορία:Ιστορία του Ιράκ
Κατηγορία:Μεγάλη Αρμενία
Κακουχία

Με τον όρο **κακουχία** (εκ των αρχ. ελλ. *κακός* + *έχω*) περιγράφεται στην ιατρική η κατάσταση κατά την οποία ο πάσχων υποφέρει από μια γενικότερη σωματική κατάπτωση, η οποία μπορεί να συνοδεύεται και από άλλα επιμέρους συμπτώματα όπως πονοκέφαλος, πυρετός, ρίγη, εξανθήματα, υπνηλία, καταρροή, δυσκαταποσία κλπ. Η κακουχία θεωρείται μια πρώτη ένδειξη κάποιας λοίμωξης ή άλλης ασθένειας, όπως το κοινό κρυολόγημα και η γρίπη.

Τα αίτια της κακουχίας μπορεί να οφείλονται σε μια σειρά από λοιμώξεις ή άλλες παθογόνους καταστάσεις. Ο ασθενής θα πρέπει σε κάθε περίπτωση να απευθυνθεί σε ιατρό, ώστε να διεξαχθούν ειδικότερες εξετάσεις και να διαγνωσθεί η κατά περίπτωση πάθηση και εν συνεχεία η θεραπεία της.

Κατηγορία:Συμπτώματα
Δαχτυλήθρα

thumb|200px|συνηθισμένη μεταλλική '''δαχτυλήθρα'''.

Η **δαχτυλήθρα** είναι ένα μικρό μεταλλικό, κεραμικό, ξύλινο ή πλαστικό εξάρτημα, σε σχήμα κυπέλλου, που φοριέται στην άκρη του δαχτύλου για να μπορεί αυτός που το χρησιμοποιεί να σπρώχνει βελόνα για ράψιμο, συνήθως με μικρές εσοχές στην επιφάνεια ώστε να μη γλιστράει η βελόνα.

## Βιβλιογραφία
*Frédérique Crestin-Billet, *[http://books.google.de/books?id=asaHAAAACAAJ La folie des dés à coudre]*, σειρά *«La folie des... »*, Flammarion, 2003. (ISBN 2082008894)
*Michel Painsonneau, *[http://books.google.gr/books?id=7_N4MwEACAAJ Les prestigieux dés à coudre français]*, Michel Painsonneau, 2012. (ISBN 9782954215303)

## Εξωτερικοί σύνδεσμοι
* 

Κατηγορία:Εργαλεία
Κατηγορία:Ραπτική
Κωστής Δερμιτζάκης

Ο **Κωστής Δερμιτζάκης** (Επισκοπή Λασιθίου, 29 Ιουλίου 1953) είναι Έλληνας πολιτικός. Διετέλεσε βουλευτής Λασιθίου με τον ΣΥΡΙΖΑ από τον Ιούνιο του 2012 έως τον Αύγουστο του 2015. Έχει τρία παιδιά.

## Πρώτα χρόνια
Ακολούθησε Φαρμακευτικές σπουδές και το 1978 εγκαταστάθηκε μόνιμα στην Ιεράπετρα. Κατά τα φοιτητικά του χρόνια ήταν πρόεδρος του Δημοκρατικού Συλλόγου Ελλήνων Φοιτητών στο Παλέρμο της Ιταλίας. Το 1989 εντάχθηκε στο Συνασπισμό και κατήλθε υποψήφιος με το κόμμα αυτό στις εκλογές.

## Πολιτική καριέρα
Υπηρέτησε σε διάφορα αξιώματα της Τοπικής Αυτοδιοίκησης στην ιδιαίτερη πατρίδα του, μεταξύ των οποίων εκείνα του αντιδημάρχου, νομαρχιακού συμβούλου και του προέδρου του Δημοτικού Συμβουλίου στο Δήμο Ιεράπετρας.

Ήρθε τρίτος συγκεντρώνοντας 6.391 ψήφους και δεν εξελέγη βουλευτής στις βουλευτικές εκλογές του Μαΐου 2012. Ο ΣΥΡΙΖΑ κατέφυγε στο Εκλογοδικείο, καθώς η διαφορά από τον δεύτερο και τελικό εκλεγέντα Ιωάννη Πλακιωτάκη ήταν μερικές δεκάδες ψήφοι. Ωστόσο, στις εκλογές του Ιουνίου, ο ΣΥΡΙΖΑ ήρθε πρώτο κόμμα στο Λασίθι για πρώτη φορά στην ιστορία του νομού και ο Κωστής Δερμιτζάκης εξελέγη βουλευτής.

Από τους πρώτους μήνες της θητείας του, ο Δερμιτζάκης ασχολήθηκε με τα προβλήματα στο χώρο της υγείας που ταλανίζουν το νομό και στήριξε τις απεργιακές κινητοποιήσεις διαφόρων κλάδων. Ο βουλευτής κατέθεσε ερώτηση αναφορικά με την ενοποίηση των νοσοκομείων στο Λασίθι και έλαβε μέρος στο παλλασιθιώτικο συλλαλητήριο στο Σεληνάρι Λασιθίου εναντίον της υποβάθμισης του νομού, που έγινε στις 20 Φεβρουαρίου 2013.

Επανεξελέγη βουλευτής με 6.413 σταυρούς στις βουλευτικές εκλογές του Ιανουαρίου του 2015 και έγινε ο πρώτος βουλευτής της Αριστεράς στο Λασίθι που εξελέγη για δεύτερη συνεχή κοινοβουλευτική θητεία. Αργότερα προσχώρησε στη Λαϊκή Ενότητα με την οποία ήταν υποψήφιος βουλευτής στις εκλογές του Σεπτεμβρίου του 2015 αλλά χωρίς να εκλεγεί, αφού το κόμμα του συγκέντρωσε 2,86%, μη καταφέρνοντας να μπει στην Βουλή. Τον Ιανουάριο του 2023 ανακοινώθηκε ότι θα είναι υποψήφιος στον νομό Λασιθίου με το Κομμουνιστικό Κόμμα Ελλάδας στις επερχόμενες βουλευτικές εκλογές, αφού ήδη είχε προσεγγίσει πολιτικά το ΚΚΕ. Στις εκλογές του Μαΐου 2023 ήρθε πρώτος σε σταυρούς μεταξύ των υποψηφίων του ΚΚΕ στον νομό Λασιθίου, και στις εκλογές του Ιουνίου 2023, που διεξήχθησαν ως επαναληπτικές με εκλογική λίστα, τοποθετήθηκε στην πρώτη θέση του ψηφοδελτίου.   

## Συγγραφικό έργο
Έχει εκδώσει τις ποιητικές συλλογές *Όραση, Θυρίδες* και *Λευκό χαρτί*, και τη συλλογή διηγημάτων *Μαγικός αριθμός.* Έχει συνεργαστεί με πολλά τοπικά ΜΜΕ και περιοδικά, ενώ υπήρξε η ψυχή της "Γεραπετρίτικης Απόπειρας". Έχει επίσης επιμεληθεί την παρουσίαση της ραδιοφωνικής εκπομπής *Ταξίδι στην ελληνική ποίηση*. Αρκετά από τα έργα του έχουν βραβευτεί στην Ελλάδα και στο εξωτερικό.

## Παραπομπές


Κατηγορία:Βουλευτές Λασιθίου
Κατηγορία:Βουλευτές εκλεγμένοι με τον ΣΥΡΙΖΑ
-λογία

Η κατάληξη (πρόσφυμα) **-λογία** προέρχεται από το ρήμα *λέγω* –παράγωγο του οποίου είναι η λέξη *[[λόγος]]*– και εφαρμόζεται σε πλείστες περιπτώσεις λεξιπλασίας, κυρίως όσον αφορά στην ονοματολογία επιστημών. Κατά την μέθοδο αυτή η κατάληξη -λογία προστίθεται ως πρόσφυμα σε θεματικούς τύπους λέξεων, παράγοντας σύνθετες (ή πολυσύνθετες) λέξεις, όπως στα κάτωθι παραδείγματα:

* ζωολογία (ζώο [ζωή] + -λογία)
* τριλογία (τρία (αριθμός) + -λογία)
* ανθρωπολογία (άνθρωπος + -λογία)
* ψυχοπαθολογία (ψυχή + πάθος [πάθηση] + -λογία) [πολυσύνθετη λέξη]

Αντίστοιχα, ο ασχολούμενος με τις αντιστοίχων εννοιών επιστήμες, χρησιμοποιώντας την κατάληξη *-λόγος*, όπως π.χ. *μουσικολόγος*, *παθολόγος* κλπ.

## Δείτε επίσης
* -ισμός

Κατηγορία:Προσφύματα
Σπυρίδων Ράγκος

Ο **Σπυρίδων Ράγκος** ( ; - Πάτρα, 1951) ήταν Έλληνας πολιτικός.

## Βιογραφικά στοιχεία
Καταγόταν από οικογένεια αγωνιστών και πολιτικών της Ακαρνανίας αλλά εγκαταστάθηκε το 1892 κι έζησε στην Πάτρα ως τον θάνατο του. Πατέρας του ήταν ο Ιωάννης Ράγκος οπλαρχηγός του Επανάστασης του 1821 και πολιτικός, αδελφός του ο Δημήτριος, γιος του ο Ιωάννης κι εγγονός του ο Σπυρίδων Ι. Ράγκος.

Είχε εκλεγεί βουλευτής Αιτωλοακαρνανίας από το 1911 έως το 1926.

## Παραπομπές


Κατηγορία:Βουλευτές Αιτωλοακαρνανίας
Βασίλειος Σαγιάς

Ο **Βασίλειος Σαγιάς**, (Πάτρα 1893 - ), ήταν Έλληνας νομικός και πολιτικός.

Ήταν γιος του δικηγόρου Νικόλαου Σαγιά και της Ιουλίας Γούναρη αδελφής του Δημητρίου Γούναρη, αδέλφια του ήταν ο Σοφοκλής, ο Δημοσθένης και η Μαρία, ξάδελφος του ήταν ο Παναγιώτης Κανελλόπουλος. Σπούδασε νομικά και άσκησε την δικηγορία στην Πάτρα. Το 1917 εξορίστηκε και το 1923 καταδικάστηκε σε θάνατο ως ανιψιός του Δ. Γούναρη.

Ήταν βουλευτής Αχαΐας από το 1926 έως το 1950 κι υπουργός. Ήταν  Υφυπουργός παρά τω Πρωθυπουργώ στην Κυβέρνηση Παναγή Τσαλδάρη 1933, υπουργός Υγιεινής και Αντιλήψεως και προσωρινά ως υφυπουργός παρά τω Πρωθυπουργώ από 19 Ιουνίου 1935 έως 10 Οκτωβρίου 1935 στην ίδια Κυβέρνηση.

## Παραπομπές


Κατηγορία:Έλληνες υπουργοί Υγιεινής, Προνοίας και Αντιλήψεως
Κατηγορία:Βουλευτές Αχαΐας
Κατηγορία:Έλληνες υφυπουργοί παρά τω Πρωθυπουργώ
Κατηγορία:Έλληνες δικηγόροι του 19ου αιώνα
Γλώσσα της Προβηγκίας

Η **Γλώσσα της Προβηγκίας** (Langue de Provence) ήταν, με αυτές της Ιταλίας, της Αγγλίας, της Ισπανίας, της Γαλλίας, της Γερμανίας, της Ωβέρνης, μια από τις πρώτες επτά *γλώσσες* (ή *επαρχίες*) του Τάγματος των Οσπιταλιέρων του Αγίου-Ιωάννη της Ιερουσαλήμ.

## Ιστορία

## Τα μεγάλα προσευχητάρια
Η γλώσσα της Προβηγκίας διοικούνταν από δύο προσευχητάρια : αυτό της Τουλούζης και αυτό του Σαιν-Ζιλ. Τα μεγάλα αυτά προσευχητάρια διοικούσαν 80 κομμανταρίες διασκορπισμένες στη συνολική έκταση των εδαφών της γλώσσας της Προβηγκίας : 55 για το Σαιν-Ζιλ και 25 για την Τουλούζη.

Οι Μεγάλοι Προσευχητές της Τουλούζης και του Σαιν-Ζιλ ήταν συχνά λαμπροί ιππότες του Τάγματος. Έτσι οι Γκιγιόμ ντε Βιλαρέ, Ελιόν ντε Βιλνέβ, Πιέρ ντε Κορνεϊγιάν, Ντιντιέ ντε Σαιν-Ζάιγ, Ζαν Παριζό ντε Λα Βαλέτ και Αντουάν ντε Πωλ, όλοι τους Μεγάλοι Μάγιστροι του Τάγματος, υπήρξαν Μεγάλοι Προσευχητές του Σαιν-Ζιλ.

## Πηγές και παραπομπές


## Εσωτερικοί Σύνδεσμοι

Προβηγκία
Ράγκος (αποσαφήνιση)

Με το επώνυμο **Ράγκος** ή **Ράγγος** μπορεί να αναφέρονται:

* Ιωάννης Ράγκος (1790- ;), Έλληνας αγωνιστής της Ελληνικής Επανάστασης του 1821-1829.
* Ιωάννης Ράγκος (; - 1900), Νομάρχης Αργολίδας.
* Πάνος Ράγκος (; - 1867), Έλληνας αγωνιστής της Ελληνικής Επανάστασης του 1821-1829.
* Σπυρίδων Ράγκος (; - 1951), Έλληνας πολιτικός.
* Χριστόφορος Ράγγος (1910-1950), Έλληνας διεθνής ποδοσφαιριστής.

Κατηγορία:Ελληνικά επώνυμα
Παναγιώτης Σαλαμαλίκης

Ο **Παναγιώτης Σαλαμαλίκης**, (Σαγέικα, 7 Φεβρουαρίου 1940 – Πάτρα, 10 Ιουλίου 2014) ήταν Έλληνας νομικός και πρώην πολιτικός.

## Βιογραφία
Σπούδασε νομικά και δικηγορεί στην Πάτρα όπου μένει μόνιμα. Έχει εκδώσει το 1996 το βιβλίο *Για ένα σύγχρονο Ελληνικό Κοινοβούλιο* και ποιητικές συλλογές. Είχε εκλεγεί βουλευτής Αχαΐας με το ΠΑΣΟΚ στις εκλογές του 1981 με 7.119 ψήφους,  και στις εκλογές του 1985. Διετέλεσε αντιπρόεδρος της Βουλής την περίοδο 1985-1989.

Ο Π. Σαλαμαλίκης απεβίωσε στις 10 Ιουλίου 2014.

## Έργα του
* 1966 *Για ένα σύγχρονο Ελληνικό Κοινοβούλιο*

### Ποιητικές συλλογές
* *Τα πρώτα βήματα*
* *Σκολιά οδό*
* *Δυτικό πέλαγος*
* 2005 *Η άλλη πορεία*

## Παραπομπές


## Πηγές
* Θεόδωρος Ηλ. Λουλούδης: *ΠΑΣΟΚ Αχαΐας. Μια διαδρομή 40 χρόνων, 1974-2014*, Αχαϊκή Βιβλιοθήκη, Εκδόσεις Πελοπόννησος, Πάτρα 2014 ISBN 978-618-81328-4-9

Κατηγορία:Βουλευτές Αχαΐας
Κατηγορία:Αντιπρόεδροι της Βουλής των Ελλήνων
Κατηγορία:Έλληνες ποιητές
Κατηγορία:Νεοέλληνες ποιητές
Μάτζικ Σλιμ

Ο **Μόρις Χολτ** (*Morris Holt*, 7 Αυγούστου 1937 &ndash; 21 Φεβρουαρίου 2013), γνωστός ως  **Μάτζικ Σλιμ** (Magic Slim) ήταν Αμερικανός τραγουδιστής και κιθαρίστας των μπλουζ. Γεννήθηκε στο Τόρενς του Μισισίπι σε οικογένεια κολίγων. Ακολούθησε μεγάλους καλλιτέχνες του μπλουζ όπως ο Μάντι Γουότερς και ο Χάουλινγκ Γουλφ στο Σικάγο, διαμορφώνοντας τη δική του θέση στη σκηνή Σικάγο μπλουζ.
## Δισκογραφία

* 1977 : *Born Under a Bad Sign* (MCM), επανέκδοση (Storyville)
* 1978 : *Let Me Love You* (MCM)
* 1978 : *Highway is My Home* (Black & Blue), επανέκδοση (Evidence)
* 1978 : *Living Chicago Blues, Vol. 2* (Alligator)
* 1980 : *Liv 'n Blue* (Candy Apple CA)
* 1980 : *In the Heart of the Blues* (Isabel)
* 1980 : *Doing Fine* (Isabel)
* 1982 : *Raw Magic* (Alligator)
* 1982 : *Essential Boogie* (Rooster Blues)
* 1982 : *Grand Slam* (Rooster Blues)
* 1990 : *Gravel Road* (Blind Pig)
* 1992 : *44 Blues* (Wolf Records) με τον Τζον Πράιμερ (John Primer) και την Μπόνι Λη
* 1992 : *Spider in My Stew* (Wolf Records) with John Primer
* 1992 : *Blues Behind Closed Doors*  (Wolf Records) μετον Τζον Πράιμερ και τον Μπίλι Μπραντς (Billy Branch)
* 1993 : *Magic Slim & The Teardrops* (Wolf Records)
* 1994 : *Chicago Blues Session, Vol. 10* (Wolf Records)
* 1994 : *Don't Tell Me About Your Troubles* (Wolf Records)
* 1995 : *Zoo Bar Collection, Vol. 3* (Wolf Records)
* 1995 : *Alone & Unplugged*
* 1995 : *Born On A Bad Sign *
* 1996 : *Scufflin' * (Tone Zone Studios)
* 1997 : *Let Me Love You*
* 1998 : *Zoo Bar Collection, Vol. 4: Spider in My Stew*
* 1998 : *See What You're Doin' to Me* (Wolf Records)
* 1998 : *Black Tornado* (Blind Pig)
* 2000 : *Snakebite* (Blind Pig)
* 2000 : *Chicago Blues Session, Vol. 18: Live on the Road* (Wolf Records)
* 2002 : *Blue Magic* (Blind Pig) με παραγωγό τον Πόπα Τσάμπυ που παίζει περιστασιακά 2η κιθάρα
* 2005 : *Anything Can Happen* (Blind Pig) 
* 2006 : *Tin Pan Alley* (Wolf Records) 
* 2006 : *That Ain't Right* (Delmark) Magic Slim & the Teardrops / Τζο Κάρτερ με Σάνιλαντ Σλιμ - πρώτη ηχογράφηση το 1977
* 2007 : *The Essential Magic Slim* (Blind Pig)
* 2008 : *Midnight Blues* (Blind Pig) - με αραγωγό τον Νικ Μος (Nick Moss) και καλεσμένους τους Τζέιμς Κότον (James Cotton), Έλβιν Μπίσοπ 9Elvin Bishop), Λιλ' Εντ Γουίλιαμς (Lil' Ed Williams), Λόνι Μπρουκς (Lonnie Brooks) και Ότις Κλέι (Otis Clay)
* 2009 : *Rough Dried Woman* (Wolf Records) (1986-1992)
* 2010: *Raising The Bar*
* 2012: *Bad Boy* (Blind Pig)

## Παραπομπές


## Εξωτερικοί σύνδεσμοι

*
*Magic Slim's Myspace Page
*Official website
*Slim biography at blindpigrecords.com 

Κατηγορία:Αμερικανοί τραγουδιστές
Κατηγορία:Μπλουζ μουσικοί
Γλώσσα της Γαλλίας (Οσπιτάλιοι)

Η **Γλώσσα της Γαλλίας** ήταν, με αυτές της Προβηγκίας, της Ιταλίας, της Αγγλίας, της Ισπανίας, της Γερμανίας, της Ωβέρνης, μία από τις επτά πρώτες *γλώσσες* (ή *επαρχίες*) του Τάγματος των Οσπιταλιέρων του Αγίου-Ιωάννη της Ιερουσαλήμ.

## Εσωτερικοί Σύνδεσμοι

Γαλλία
Εκλογές της Γερουσίας των Ηνωμένων Πολιτειών 1962

Η **εκλογή της Γερουσίας των Ηνωμένων Πολιτειών το 1962** ήταν μια εκλογή για τη Γερουσία των Ηνωμένων Πολιτειών η οποία διεξήχθη στο μέσο της θητείας του Τζον Φ. Κένεντι. Το Δημοκρατικό Κόμμα του κέρδισε καθαρά τέσσερις έδρες από τους Ρεπουμπλικανούς, διατηρώντας τον έλεγχο της Γερουσίας, με τους Δημοκρατικούς να έχουν περίπου τα 2/3 των εδρών της Γερουσίας.

Οι Δημοκρατικοί κέρδισαν ανοικτές έδρες στο Νιου Χάμσαϊρ, στο Κονέκτικατ και στο Μέριλαντ και νίκησαν τους Ρεπουμπλικανούς κατόχους Τζόζεφ Χ. Μπόττουμ (Ρ-SD), Χόμερ Ε. Κέιπχαρτ (Ρ-IN) και Αλεξάντερ Ουάιλι (Ρ-WI). Οι Ρεπουμπλικανοί νίκησαν τους κατόχους Τζον Α. Κάρρολ (Δ-CO) και Τζον Τζ. Χίκεϋ (Δ-WY).

Ο διορισμός του Ρεπουμπλικανού Έντουιν Λ. Μέτσεμ για να αντικαταστήσει τον αποθανόντα Ντέννις Τσάβεζ (Δ-NM) στις 30 Νοεμβρίου 1962, σε συνδυασμό με την κομματική μεταστροφή του Στρομ Θέρμοντ (Δ-SC) στους Ρεπουμπλικανούς το 1964, μείωσε τα Δημοκρατικά κέρδη σε 2 έδρες.

Σημαντικοί νεοεκλεγέντες ήταν ο αδελφός του Προέδρου, Έντουαρντ Μ. Κέννεντι (Δ-MA), εκλεγμένος στην έδρα που εγκατέλειψε ο Πρόεδρος, and future presidential candidate George McGovern (D-SD).

## Μεταβολή στη σύνθεση της Γερουσίας

### Σύνθεση της Γερουσίας πριν τις εκλογές

### Η σύνθεση της Γερουσίας ως αποτέλεσμα των εκλογών

### Σύνθεση της Γερουσίας κατά την έναρξη του επόμενου Κογκρέσου

## Αποσύρθηκαν
Μέσω ανοικτών εδρών λόγω μελών που αποσύρθηκαν, οι Δημοκρατικοί κέρδισαν δύο έδρες.

### Δημοκρατικές έδρες που παρέμειναν Δημοκρατικές
# Χαβάη: Ο Όρεν Ε. Λονγκ (Δ) αντικαταστάθηκε από τον Ντάνιελ Ινούι (Δ).
# Μασαχουσέτη (Τάξη 1): Ο διορισμένος Μπέντζαμιν Α. Σμιθ (Δ) αντικαταστάθηκε από τον Τεντ Κέννεντι (Δ)

### Ρεπουμπλικανοί που αντικαταστάθηκαν από Δημοκρατικούς
# Κονέκτικατ: Ο Πρέσκοτ Μπους (Ρ) αντικαταστάθηκε από τον Άμπραχαμ Ρίμπικοφ (Δ)
# Μέριλαντ: Ο Τζον Μ. Μπάτλερ (Ρ) αντικαταστάθηκε από τον Ντάνιελ Μπ. Μπρούστερ (Δ)

## Σύνοψη των αναμετρήσεων
**Τα έντονα πολιτειακά ονόματα δείχνουν συνδέσμους σε εκλογικό λήμμα. Το έντονο όνομα υποψηφίου δείχνει τον νικητή.**

1 Διεξάχθηκε ειδική εκλογή λόγω του θανάτου του Χένρι Σ. Ντουόρσακ (Ρ)

2 Διεξάχθηκε ειδική εκλογή λόγω του θανάτου του Άντριου Φ. Σέππελ (Ρ)

3 Διεξάχθηκε ειδική εκλογή λόγω της παραίτησης του Τζον Φ. Κέννεντι (Δ)

4 Διεξάχθηκε ειδική εκλογή λόγω του θανάτου του Χένρι Στάιλς Μπρίτζις (Ρ)

5 Διεξάχθηκε ειδική εκλογή λόγω του θανάτου του εκλεγμένου Γερουσιαστή Έντουιν Κιθ Τόμσον (Ρ)

## Σύνθεση της Γερουσίας πριν και μετά τις εκλογές




## Βλέπε επίσης
*Εκλογές της Βουλής των Αντιπροσώπων των Ηνωμένων Πολιτειών 1962

1962
ΗΠΑ
Αγγλοβαυαρική Γλώσσα

Η **Αγγλοβαυαρική Γλώσσα** ήταν, με αυτές της Προβηγκίας, της Ιταλίας, της Γαλλίας, της Καστίλης, της Αραγωνίας, της Γερμανίας, και της Ωβέρνης, μία από τις οκτώ *γλώσσες* (ή « επαρχίες ») του Τάγματος των Οσπιταλιέρων του Αγίου-Ιωάννη της Ιερουσαλήμ, που υπήρχαν στα τέλη του 18ου αιώνα.

## Ιστορία
Η αγγλοβαυαρική γλώσσα ιδρύθηκε τον Ιανουάριο του 1781. Ήταν διάδοχη κατάσταση της Γλώσσας της Αγγλίας η οποία είχε διαλυθεί το 1540.

Είναι εντός αυτής που ιδρύθηκε το τελευταίο προσευχητάριο του Τάγματος : το Μεγάλο Ρωσικό Προσευχητάριο του Αγίου Ιωάννη της Ιερουσαλήμ, το οποίο δημιουργήθηκε στις 15 Ιανουαρίου 1797 μέσω συμφωνίας μεταξύ του Αυτοκράτορα της Ρωσίας Παύλου Α΄ και του Τάγματος του Αγίου Ιωάννη της Ιερουσαλήμ κατόπιν αιτήματος του βαΐλου Τζιούλιο Λίτα, εκπροσώπου του τελευταίου στην Ρωσική Αυλή.

## Σημειώσεις και παραπομπές


## Πηγές και βιβλιογραφία

Αγγλοβαυαρική
Πάπας Κελεστίνος Γ΄

Ο **Πάπας Κελεστίνος Γ΄**  (*Papa Celestino III*, 1106 – 8 Ιανουαρίου 1198), κατά κόσμον **Τζιακίντο Μπομπόνε**, ήταν Πάπας από τις 30 Μαρτίου του 1191 έως το θάνατό του το 1198. Ήταν μέλος της οικογένειας Ορσίνι στη Ρώμη, αν και ήταν μόνο καρδινάλιος διάκονος προτού γίνει Πάπας. Χειροτονήθηκε ιερέας στις 13 Απριλίου 1191, κυβέρνησε την εκκλησία έξι έτη, εννέα μήνες, και εννέα ημέρες μέχρι τον θάνατό του στις 8 Ιανουαρίου 1198. Τάφηκε στο Λατερανό.

## Καρδινάλιος
Θεωρούμενος από την Κούρια ως ειδήμονας για την Ισπανία, ο Τζιακίντο διεξήγαγε δύο λεγατικές αποστολές στην Ισπανία το 1154–55 και το 1172–75 ως Καρδινάλιος Διάκονος της Σάντα Μαρία στο Κοσμεντίν.

## Πάπας
Έστεψε τον Άγιο Ρωμαίο Αυτοκράτορα Ερρίκο ΣΤ' την ημέρα μετά την εκλογή του το 1191 με μια τελετή που συμβόλιζε την απόλυτη επικυριαρχία του, όπως περιγράφει ο Ρότζερ του Χόβντεν. Ακολούθως αφόρισε τον ίδιο τον Ερρίκο ΣΤ' επειδή φυλάκισε λανθασμένα τον Βασιλιά Ριχάρδο Α' της Αγγλίας. Τοποθέτησε την Πίζα σε interdict, ο οποίος άρθηκε από τον διάδοχό του Ιννοκέντιο Γ΄ το 1198. Καταδίκασε τον Βασιλιά Αλφόνσο Θ΄ της Λεόν για τον γάμο του με τη Θηρεσία της Πορτογαλίας λόγω τη συγγένειας αίματός τους. Μετά, το 1196, αφόρισε τον Αλφόνσο Θ΄ επειδή έκανε ειρήνη με τους Μουσουλμάνους ενώ πολεμούσε με την Καστίλη. Μετά τον γάμο μεταξύ του Αλφόνσο και της Μπερανγκουέλα της Καστίλης, ο Κελεστίνος επίσης αφόρισε τον Αλφόνσο και έθεσε σε interdict την Λεόν.

Το 1198 επιβεβαίωσε τους νόμους των Τευτόνων Ιπποτών ως στρατιωτικού τάγματος.

Επρόκειτο να παραιτηθεί από το αξίωμά του και να προτείνει ένα διάδοχο (τον Καρδινάλιο Τζιοβάννι ντι Σαν Πάολο, ΤΑΒ) λίγο πριν τον θάνατό του, αλλά δεν του επιτράπηκε από τους καρδιναλίους.

## Σημειώσεις


## Αναφορές

* Clarke, Peter D., *The interdict in the thirteenth century: a question of collective guilt*, Oxford University Press, 2007.
* Moore, John Clare, *Pope Innocent III (1160/61–1216): to root up and to plant*, BRILL, 2003.
* Sikes, Thomas Burr, *History of the Christian Church, from the first to the fifteenth century*, Eliott Stock, 1885.
* *The New Cambridge Medieval History*, Vol.1, Ed. David Luscombe, Jonathan Riley-Smith, Cambridge University Press, 2004.
* Urban, William, *The Teutonic Knights*, Greenhill Books, 2003.
* *Pope Celestine III (1191-1198): Diplomat and Pastor*, ed. Damian J. Smith, John Doran, Ashgate Publishing, 2008.

Κατηγορία:Ιταλοί καρδινάλιοι
Κατηγορία:Ιταλοί Πάπες
Κατηγορία:Πάπες 12ου αιώνα
Πάπας Κλήμης Γ΄

Ο **Κλήμης Γ΄**  (*Papa Clemente III*, 1130 – 20 Μαρτίου 1191), κατά κόσμον **Παόλο Σκολάρι**, ήταν Πάπας από τις 19 Δεκεμβρίου 1187 έως το θάνατό του.

## Καρδινάλιος
Γεννημένος Ρωμαίος, διορίσθηκε από τον Πάπα Αλέξανδρο Γ΄ Αρχιεφημέριος της πατριαρχικής Λιβεριανής Βασιλικής, Καρδινάλιος-διάκονος του Σέρτζιο ε Μπάκο, και τελικά Καρδινάλιος επίσκοπος του Παλεστρίνα τον Δεκέμβριο 1180. Εμφανίζεται ως υπογράφοντας στις παπικές βούλες που εκδόθηκαν μεταξύ 15 Οκτωβρίου 1179 και 11 Δεκεμβρίου 1187.

## Πάπας

Λίγο μετά την ανάρρησή του κατά το πέρας της παπικής εκλογής του Δεκεμβρίου 1187, ο Κλήμης πέτυχε να κατευνάσει τη σύγκρουση, η οποία ήδη προϋπήρχε επί μισό αιώνα μεταξύ των Παπών και των πολιτών της Ρώμης, με μια συμφωνία με την οποία οι πολίτες επιτρεπόταν να εκλέγουν τους magistrates τους, ενώ η πρόταση για την θέση του κυβερνήτη της πόλης παρέμεινε στα χέρια του Πάπα. Στις 31 Μαΐου 1188 ολοκλήρωσε μαι συνθήκη με τους Ρωμαίους η οποία αναίρεσε μακροχρόνιες δυσκολίες, επαναφέροντας την Παποσύνη στη Ρώμη.

Ο Κλήμης επίσης κληρονόμησε ένα εξαντλημένο κολέγιο των καρδιναλίων, αποτελούμενο από όχι περισσότερους από είκοσι καρδιναλίους. Ενορχήστρωσε τρεις σειρές προαγωγών (Μάρτιος 1188, Μάιος 1189 και Οκτώβριος 1190) οι οποίες κατέληξαν σε πάνω από τριάντα νέους καρδιναλίους.

Πίεσε τον Βασιλιά Ερρίκο Β΄της Αγγλίας και τον Βασιλιά Φίλιππο Β΄της Αγγλίας να αναλάβουν την Τρίτη Σταυροφορία. Τον Απρίλιο 1189, ο Κλήμης σύναψε ειρήνη με τον Αυτοκράτορα Φρειδερίκος Α' Βαρβαρόσσα.

Δημιούργησε μια αμφιβολία με τον Βασιλιά Γουλιέλμο Α΄ της Σκωτίας σχετικά με την επιλογή του Αρχιεπισκόπου του Σεντ Άντριους, και στις 13 Μαρτίου 1188 αφαίρεσε την Σκωτική εκκλησία από την λεγατική δικαιοδοσία του Αρχιεπισκόπου της Υόρκης, καθιστώντας την ούτως ανεξάρτητη όλων πλην της Ρώμης.

Παρότι συμφώνησε να στέψει τον Άγιο Ρωμαίο Αυτοκράτορα Ερρίκο ΣΤ΄, ο Κλήμης Γ΄ τον εξόργισε δίνοντας τη Σικελία στον Τανκρέδο. Η κρίση ήταν οξεία και όταν ο Πάπας πέθανε στα τέλη Μαρτίου 1191.

## Σημειώσεις


## Αναφορές

* Benson, Robert Louis and Robert Charles Figueira, *Plenitude of power: the doctrines and exercise of authority in the Middle Ages*, Ashgate Publishing Ltd, 2006.
* Blair, D. Oswald Hunter, *History of the Catholic Church of Scotland*, Willian Blackwood and Sons, 1887.
* 
* Cheetham, Nicolas, *Keepers of the Keys*, Charles Scribner's Sons, 1982.
* Reston, James, *Warriors of God: Richard the Lionheart and Saladin in the Third Crusade*, Random House Inc., 2001.
* Robinson, Ian Stuart, *The Papacy, 1073–1198: Continuity and Innovation*, Cambridge University Press 1990.

Κατηγορία:Ιταλοί καρδινάλιοι
Κατηγορία:Ιταλοί Πάπες
Κατηγορία:Πάπες 12ου αιώνα
Αντωνοπούλου (αποσαφήνιση)

Το επώνυμο **Αντωνοπούλου** μπορεί να αφορά τα παρακάτω πρόσωπα:

* Καρίν Αντόν ή *Καρίν Αντωνοπούλου* (γενν. 1980), Γαλλίδα τραγουδίστρια ελληνικής και ισπανικής καταγωγής.
* Παναγιώτα Αντωνοπούλου, Ελληνίδα αθλήτρια της άρσης βαρών και πανεπιστημιακός.

## Δείτε επίσης
* Αντωνόπουλος (αποσαφήνιση)

Κατηγορία:Ελληνικά επώνυμα
Αντώνιος Αντωνόπουλος (αποσαφήνιση)

Με το ονοματεπώνυμο **Αντώνιος Αντωνόπουλος** μπορεί να αναφέρονται τα παρακάτω πρόσωπα:

*Αντώνιος Αντωνόπουλος (πολιτικός) (1805-1887), Έλληνας αγωνιστής του 1821 και δήμαρχος Πατρέων.
*Αντώνιος Αντωνόπουλος (κληρικός) ή *Όσιος Αγάπιος ο νεώτερος* (1753-1812), Έλληνας κληρικός, άγιος της Ορθόδοξης Εκκλησίας.

## Δείτε επίσης
* Αντωνόπουλος (αποσαφήνιση)
Γλώσσα της Αγγλίας

Η **Γλώσσα της Αγγλίας** ήταν, με αυτές της Προβηγκίας, της Ιταλίας, της Ισπανίας, της Γαλλίας, της Γερμανίας και της Ωβέρνης, μια από τις πρώτες επτά *γλώσσες* (ή *επαρχίες*) του Τάγματος των Οσπιταλιέρων του Αγίου Ιωάννη της Ιερουσαλήμ.

## Ιστορία
Η Γλώσσα της Αγγλίας, μία από τις επτά πρώτες γλώσσες που θα μετρά το Τάγμα, διαλύθηκε το 1540. Επανιδρύθηκε τον Ιανουάριο του 1781 υπό την ονομασία της Αγγλοβαυαρικής Γλώσσας.

## Κατάλογος των Μεγάλων Προσευχητών

## Οι Κομμανταρίες

## Πηγές και παραπομπές


## Εσωτερικοί Σύνδεσμοι

Αγγλία
Δημήτριος Αντωνόπουλος (αποσαφήνιση)

Με το ονοματεπώνυμο **Δημήτριος Αντωνόπουλος** μπορεί να αναφέρονται:

* Δημήτριος Αντωνόπουλος (πολιτικός), Έλληνας αγωνιστής της Επανάστασης του 1821 και πολιτικός.
* Δημήτριος Αντωνόπουλος (Δήμαρχος Κατερίνης), Έλληνας δικηγόρος και πολιτικός
* Δημήτριος Σ. Αντωνόπουλος (1954-2001), Έλληνας αγιογράφος

## Δείτε επίσης
* Αντωνόπουλος (αποσαφήνιση)
Γεώργιος Αντωνόπουλος (αποσαφήνιση)

Με το ονοματεπώνυμο **Γεώργιος Αντωνόπουλος** μπορεί να αναφέρονται:

*Γεώργιος Αντωνόπουλος (πανεπιστημιακός) (1920-2010), Έλληνας φιλόσοφος, συγγραφέας και πανεπιστημιακός.
*Γεώργιος Αντωνόπουλος (πολιτικός) (πεθ. 1865), Έλληνας αγωνιστής της Επανάστασης του 1821 και πολιτικός.

## Άλλες χρήσεις
* Αντωνόπουλος (αποσαφήνιση)
Αντόν (αποσαφήνιση)

Με την ονομασία **Αντόν** ή **Άντον** μπορεί να αναφέρονται:

## Πρόσωπα
### Μικρό όνομα
* Άντον Βέμπερν (1883-1945), Αυστριακός συνθέτης.
* Άντον Κάλτσεφ (1910-1948), Βούλγαρος στρατιωτικός.
* Άντον φαν Λέβενχουκ (1632-1723), Ολλανδός οπτικός και βιολόγος.
* Άντον Ράφαελ Μενγκς (1728–1779, Γερμανός ζωγράφος.
* Άντον Μπρούκνερ (1824-1896), Αυστριακός συνθέτης.
* Άντον Ντρέξλερ (1884-1942), Γερμανός πολιτικός.
* Άντον Πραιτόριους (1560-1613), Γερμανός κληρικός και θεολόγος.
* Αντόν Τσέχωφ (1860-1904), Ρώσος λογοτέχνης και θεατρικός συγγραφέας.

### Επώνυμο
* Γκάμπριελ Άντον, Αυστριακός νευρολόγος και ψυχίατρος.
* Καρίν Αντόν, Γαλλίδα τραγουδίστρια.

## Τοπωνύμια
* Αντόν (Παναμάς), πόλη του Παναμά.
* Άντον (Τέξας), κωμόπολη της πολιτείας Τέξας στις ΗΠΑ.
* Ποταμός Άντον, ποταμός της κομητείας του Χάμσαϊρ στην Αγγλία.

## Διάφορα
* Επιχείρηση Άντον, στρατιωτική επιχείρηση της Γερμανίας κατά το Β' Παγκόσμιο Πόλεμο.

Κατηγορία:Αποσαφηνίσεις ονομάτων
Σατουρνίνος

Ο **Σαρτουνίνος**  ή **Σερνίνος**, (Πάτρα 3ος μ.Χ. αιώνας - Τουλούζη 257 μ.Χ.), ήταν επίσκοπος Τουλούζης, Απόστολος των Γαλατών και Άγιος της Χριστιανικής Ρωμαιοκαθολικής εκκλησίας. Η μνήμη του εορτάζεται στις 29 Νοεμβρίου.

Σύμφωνα με το μαρτυρολόγιο του Γρηγορίου της Τουρ ήταν γιος του βασιλιά της Αχαΐας Αιγέα και της Κασσάνδρας, κόρης του Κλαυδίου Πτολεμαίου.

Επί Ρωμαίου αυτοκράτορα Δεκίου και την καθοδήγηση του Πάπα Φαβιανού στάλθηκαν επτά επίσκοποι από την Ρώμη στην Γαλατία για να εκχριστιανίσουν τους κατοίκους της. Ο Σαρτουνίνος στάλθηκε στην Τουλούζη όπου χειροτονήθηκε και ο πρώτος επίσκοπος της, η παράδοση αναφέρει ότι χειροτονήθηκε από τον Απόστολο Πέτρο. Μαζί του στάλθηκε μαθητής του και ο Πάπουλος όπου και μαρτύρησαν μαζί κι έγινε και αυτός Άγιος άλλη παράδοση αναφέρει ότι μαθητής του ήταν και ο Άγιος Χονέστους.

Ο Σατουρνίνος απεβίωσε και μαρτύρησε το 257 μ.Χ, που δέθηκε με τα πόδια σε έναν ταύρο και σύρθηκε στους δρόμους της πόλης, εκεί όπου σταμάτησε ο ταύρος ήταν η οδός rue du Taur ("Δρόμος του Ταύρου"). Το σώμα του ενταφιάστηκε σε κρύπτη στην εκκλησία της "Παναγίας του Ταύρου" (Notre-Dame du Taur), σήμερα η κάρα του τίθεται σε προσκύνημα στην βασιλική του Αγίου Στεφάννου στην Τουλούζη.

## Πηγές
* Καθολική Εγκυκλοπαίδεια:Σαρτουνίνος'' 
* The Golden Legend: ''Η ζωή του Αγίου Σατουρνίνου'' 
* Patron Saints Index: ''Saint Saturninus of Toulouse'' 
* Άγιος Σαρτουνίνος της Τουλούζης''

## Παραπομπές


Κατηγορία:Άγιοι της Ρωμαιοκαθολικής Εκκλησίας
Κατηγορία:Ρωμαϊκή Πάτρα
Κατηγορία:Επίσκοποι της Τουλούζης
Κατηγορία:Επίσκοποι του 3ου αιώνα
Blood Sugar Sex Magik

Το **Blood Sugar Sex Magik** είναι το πέμπτο άλμπουμ των Red Hot Chili Peppers. Κυκλοφόρησε στις 24 Σεπτεμβρίου του 1991.Παραγωγός ήταν ο Rick Rubin. Ήταν το πρώτο άλμπουμ της μπάντας από την Warner Bros. Records. Τα μουσικά στυλ του άλμπουμ διαφέρουν από αυτά του προηγούμενου,Mother's Milk και συνοδευόταν από μερικά κιθαριστικά riffs. Τα θέματα του άλμπουμ κυμαίνονταν από τον έρωτα μέχρι τα ναρκωτικά και το θυμό.

Έφτασε στο νούμερο 3 του Billboard 200 και πούλησε πάνω από 12 εκατομμύρια αντίτυπα.Η μπάντα τότε αναγνωρίστηκε παγκοσμίως, κάτι που δεν άρεσε στον κιθαρίστα John Frusciante που συχνά τότε σαμποτάριζε τις εμφανίσεις της μπάντας. Το 1992 παραιτήθηκε στα μέσα της περιοδείας και αντικαταστάθηκε από τον Arik Marshall.

Όλα τα single του άλμπουμ αποδείχθηκαν πετυχημένα:
"Under the Bridge", "Give It Away", "Suck My Kiss", "Breaking the Girl", και "If You Have to Ask".

Πολλοί λένε ότι αυτό το άλμπουμ ήταν και θα είναι το καλύτερο άλμπουμ που έκαναν οι Red Hot Chili Peppers.

Η ηχογράφηση έγινε στο ιστορικό The Mansion,την έπαυλη του μάγου Χάρι Χουντίνι,που αγόρασε ο παραγωγός του άλμπουμ Rick Rubin.Ο Kiedis,ο Frusciante και ο Flea έμεναν εκεί ενώ ο Chad Smith πηγαινοερχόταν με τη μοτοσικλέτα του γιατί φοβόταν τα φαντάσματα που τότε λεγόταν ότι έμεναν εκεί.

Η ηχογράφηση του άλμπουμ γυρίστηκε σε ντοκιμαντέρ ονόματι Funky Monks όπως το τέταρτο κομμάτι του δίσκου.

## Τραγούδια

# "The Power of Equality" – 4:03
# 
# "If You Have to Ask" – 3:37
# 
# "Breaking the Girl" – 4:55
# 
# "Funky Monks" – 5:23
# 
# "Suck My Kiss" – 3:37
# 
# "I Could Have Lied" – 4:04
# 
# "Mellowship Slinky in B Major" – 4:00
# 
# "The Righteous & the Wicked" – 4:08
# 
# "Give It Away" – 4:43
# 
# "Blood Sugar Sex Magik" – 4:31
# 
# "Under the Bridge" – 4:24
# 
# "Naked in the Rain" – 4:26
# 
# "Apache Rose Peacock" – 4:42
# 
# "The Greeting Song" – 3:13
# 
# "My Lovely Man" – 4:39
# 
# "Sir Psycho Sexy" – 8:17
# 
# "They're Red Hot" (Robert Johnson) – 1:12

**iTunes Bonus Tracks**
# "Little Miss Lover" (Hendrix) – 2:40
# 
# "Castles Made of Sand" (Hendrix) – 3:21

Κατηγορία:Δισκογραφία των Red Hot Chili Peppers
Κατηγορία:Άλμπουμ του 1991
Κατηγορία:Άλμπουμ με παραγωγή από τον Ρικ Ρούμπιν
Βαλκανικοί Αγώνες Κλειστού Στίβου 2013

Το **18ο [[Βαλκανικοί Αγώνες Κλειστού Στίβου|Βαλκανικό πρωτάθλημα κλειστού στίβου]] 2013** έγινε το Σάββατο 23 Φεβρουαρίου στην Κωνσταντινούπολη για δεύτερη συνεχόμενη χρονιά. Στους αγώνες έλαβαν μέρος 169 αθλητές, 96 άνδρες και 73 γυναίκες από τις 12 χώρες-μέλη της Βαλκανικής Ένωσης Ομοσπονδιών Στίβου (ABAF). Για πρώτη φορά συμμετείχε η Αρμενία. Εκτός συναγωνισμού πήρε μέρος το Αζερμπαϊτζάν που είχε ειδικά προσκληθεί καθώς και αθλητές από την Κένυα. Κάθε χώρα είχε δικαίωμα να μετάσχει με έναν αθλητή ή αθλήτρια ανά αγώνισμα και το βαθμολογικό σύστημα ήταν 12-11-10-9-...-2-1. Πρωταθλήτρια στους άνδρες αναδείχθηκε η διοργανώτρια Τουρκία, για πρώτη φορά στην ιστορία του θεσμού, με τη βοήθεια τουρκοποιημένων Αφρικανών αθλητών. Στις γυναίκες επικράτησε η Ρουμανία.

## Αποτελέσματα
### Ανδρών

#### Κατάταξη

### Γυναικών

#### Κατάταξη

Στο άλμα εις ύψος δόθηκαν δύο ασημένια και κανένα χάλκινο.

## Πηγές
 
*ΣΕΓΑΣ
*THE OFFICIAL WEB SITE OF BALKAN ATHLETICS (ABAF). 
*Started the Balkan Indoor Championships.
*"18.Balkan Salon Şampiyonası İstanbul'da Yapıldı". 
*Βαλκανικοί Αγώνες Κλειστού Στίβου 2013 - Αποτελέσματα - Μετάλλια - Βαθμολογία

2013
Κατηγορία:Αθλητισμός στην Κωνσταντινούπολη
Κατηγορία:Στίβος το 2013
Κατηγορία:Διοργανώσεις στίβου στην Τουρκία
Κλεομένης Σπηλιωτόπουλος

Ο **Κλεομένης Σπηλιωτόπουλος** ήταν Έλληνας πολιτικός από την Αχαία.

Είχε γεννηθεί στην Χαλανδρίτσα. Είχε εκλεγεί βουλευτής Πατρών στις εκλογές του 1906, ήταν υποψήφιος χωρίς επιτυχία και στις εκλογές του 1905 με 3370 ψήφους. Σε όλες τις αναμετρήσεις ήταν υποψήφιος με τον Θεόδωρο Δηλιγιάννη.
## Παραπομπές


Κατηγορία:Βουλευτές Πατρών
VCU French Film Festival

Το **VCU French Film Festival** είναι ετήσιο κινηματογραφικό φεστιβάλ που διεξάγεται κάθε Μάρτιο στο Ρίτσμοντ, Βιρτζίνια, επικεντρωμένο σε πρόσφατα παραγμένες Γαλλόφωνες ταινίες.

Δημιουργήθηκε στο Virginia Commonwealth University το 1993. Θεωρείται το μεγαλύτερο φεστιβάλ Γαλλικών ταινιών στις Ηνωμένες Πολιτείες. Από τότε, έχει υποδεχθεί συνολικά 160 σκηνοθέτες, παραγωγούς, ηθοποιούς, κινηματογραφικούς ερευνητές, κριτικούς, και αξιωματούχους της Γαλλικής κυβέρνησης.

## Το Φεστιβάλ
Το φεστιβάλ φιλοξενεί μια ποικιλία Γαλλικών ταινιών, αμφότερων μικρού και μεγάλου μήκους. Γάλλοι σκηνοθέτες και αστέρες ηθοποιοί συνδιαλέγονται με το κοινό μετά την προβολή των ταινιών τους.

Το Φεστιβάλ επιχορηγείται από το Γαλλικό Υπουργείο Εξωτερικών, το Unifrance, το l’ARP (Γαλλικό ακρωνύμιο για το "Guild of French Directors and Producers"), και το SACD (Γαλλικό ακρωνύμιο για το "Guild of Authors, Composers and Directors"). Η Community Idea Stations (PBS), καθώς και ο τηλεοπτικός σταθμός TV5MONDE είναι επίσης εταίροι του φεστιβάλ.

## Παραπομπές


## Εξωτερικοί σύνδεσμοι
* Official Festival homepage
* Coverage of the 2007 Festival

Κατηγορία:Φεστιβάλ κινηματογράφου
Κατηγορία:Φεστιβάλ στη Βιρτζίνια
Πιάτσα ντέλλα Τρανσαλπίνα

Η **Πιάτσα ντέλλα Τρανσαλπίνα** (ιταλικά: *Piazza della Transalpina*, σλοβενικά: *Evropski Trg*) είναι πλατεία ανάμεσα στην ιταλική πόλη της Γκορίτσια και τη Νόβα Γκόριτσα της Σλοβενίας. Από το κέντρο της πλατείας διέρχεται η συνοριακή γραμμή Ιταλίας - Σλοβενίας.

## Περιγραφή
Στο κεντρικό τμήμα της πλατείας υπάρχει ένα κυκλικό μωσαϊκό, έργο του Φράνκο Βεκιέτ για τους εορτασμούς της εισόδου των 10 νέων κρατών-μελών στην Ευρωπαϊκή Ένωση το 2004 , το οποίο χωρίζει μία λεπτή γραμμή από μικρά τούβλα, οριοθετώντας τα σύνορα ανάμεσα στις δύο χώρες. Το κτίριο του σιδηροδρομικού σταθμού της Νόβα Γκόριτσα δεσπόζει στη Σλοβένικη πλευρά της πλατείας. Σήμερα, ολόκληρη η πλατεία έχει τροποποιηθεί και αποτελεί έναν ενιαίο δημόσιο χώρο όπου επιτρέπεται η ελεύθερη κυκλοφορία των πεζών.

## Ιστορία
thumb|right|300px|Ο σιδηροδρομικός σταθμός της Νόβα Γκόριτσα στην Πιάτσα ντέλλα Τρανσαλπίνα.
Η Πιάτσα ντέλλα Τρανσαλπίνα πήρε το όνομα της από τη σιδηροδρομική γραμμή *«Τρανσαλπίνα»*, η οποία συνδέει την Τεργέστη με τη Γεσένιτσε της Σλοβενίας για να εισέλθει στη συνέχεια, στην Κεντρική Ευρώπη.  Η πλατεία εγκαινιάστηκε από τον αρχιδούκα Φραγκίσκο Φερδινάνδο της Αυστρίας το 1906. 
Μετά τη συνθήκη του Παρισιού, η πλατεία, με την κατασκευή ενός τείχους  περίπου 2 μέτρων , χωρίστηκε σε δύο τμήματα ανάμεσα στην Ιταλία και και τη Γιουγκοσλαβία και αποτέλεσε σύμβολο του πολιτικού και ιδεολογικού διαχωρισμού ανάμεσα στη Δυτική και Ανατολική Ευρώπη κατά τη διάρκεια του Ψυχρού Πολέμου. 

Στις 30 Απριλίου 2004, ο πρώην Πρόεδρος της Ευρωπαϊκής Επιτροπής Ρομάνο Πρόντι είχε επιλέξει την πλατεία ως κέντρο των εορτασμών για τη διεύρυνση της Ευρωπαικής Ένωσης. 
thumb|right|300px|Ο Ρομάνο Πρόντι, το 2004 στην Πιάτσα ντέλλα Τρανσαλπίνα.
Μέχρι τις 22 Δεκεμβρίου 2007, η ελεύθερη κυκλοφορία ανάμεσα στις δύο χώρες ήταν δυνατή μόνο διαμέσου της πλατείας διότι στα υπόλοιπα σημεία  διέλευσης ήταν απαραίτητα τα ταξιδιωτικά έγγραφα. Με την είσοδο της Σλοβενίας στη Συμφωνία Σένγκεν, οι συνοριακοί έλεγχοι εξαλείφθηκαν και τέθηκε η πρόταση για μία κοινή ονομασία της πλατείας από τις δύο πλευρές. Το όνομα που δόθηκε στην πλατεία από την Ιταλική πλευρά, δε βρήκε συναίνεση από τους Σλοβένους, οι οποίοι πρότειναν το *«Πλατεία της Ενωμένης Ευρώπης»* ως πιο κατάλληλο όνομα.

## Παραπομπές


Κατηγορία:Αξιοθέατα στην Ιταλία
Κατηγορία:Πλατείες
Κατηγορία:Σλοβενία
Γεώργιος Λαγουιδάρας

Ο **Γεώργιος Λαγουιδάρας** (1814 - 1865) ήταν Έλληνας αυτοδίδακτος ποιητής, με καταγωγή από τη Ζάκυνθο. Εργάστηκε ως τραπεζικός υπάλληλος στην Κέρκυρα και στην ιδιαίτερη πατρίδα του. Έγραψε ερωτικά, σατιρικά και ελεγειακά έργα. Ένα από τα πιο γνωστά του έργα είναι η "Κατάρα", που εσφαλμένα αναφέρεται σε αρκετές ανθολογίες ως έργο του Σολωμού.

Επίσης, ο Λαγουιδάρας έγραφε στην δεκαπενθήμερη εφημερίδα της Ζακύνθου "Σπινθήρας", η οποία εκδιδόταν από το 1847 ως το 1849.  Η εν λόγω εφημερίδα συντασσόταν σε δύο γλώσσες: ελληνικά και ιταλικά.

## Πηγές
*Συλλογικό έργο, *Εγκυκλοπαίδεια Δομή*, τ. 19, σελ. 223, εκδόσεις Δομή, 1996. 

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Παναγιώτης Χαλκιόπουλος

Ο **Παναγιώτης Χαλκιόπουλος** ή **Χαλικόπουλος** ήταν Έλληνας διανοούμενος, δημοσιογράφος, εκδότης, νομικός και πολιτικός από την Αχαΐα. 

## Βιογραφία
Γεννήθηκε στη Ζάκυνθο σε άγνωστη ημερομηνία, η οικογένεια του ήταν Πατρινοί που το 1821 είχαν καταφύγη προσωρινά για προστασία από τις σφαγές των Τούρκων λόγω της επανάστασης στη Ζάκυνθο. Πατέρας του ήταν ο Ιωάννης Χαλικιόπουλος. Τελείωσε τις μαθητικές του σπουδές στη Ζάκυνθο κι έπειτα σπούδασε νομικά στην Ιόνιο ακαδημία από το 1825 έως το 1828. Το 1829 επέστρεψε στην Πάτρα κι ήταν από τους πρώτες οικιστές της μετά την απελευθέρωση του Φρουρίου της το 1828. Στην Πάτρα διατηρούσε κτήμα με έπαυλη 22 στρεμμάτων με 2000 οπωροφόρα σε εξοχική έκταση τότε στην περιοχή δίπλα στην έπαυλη Βουδ.

Άσκησε τη δικηγορία στην Πάτρα και έφτασε να γίνει εισαγγελέας εφετών και γενικός επίτροπος του ελεγκτικού συνεδρίου. Το 1842 έκδωσε την εβδομαδιαία εφημερίδα "Καρτερία" η οποία από το 1844 σταμάτησε η εκδοσή της στην Πάτρα και συνεχίστηκε στην Αθήνα. Το 1860 ήταν συντάκτης της εφημερίδας "Ο Φοίνιξ" . 

Το 1858 ιδρύθηκε η "Ελληνική οινοποιητική εταιρεία" όπου ο Χαλικιόπουλος αναφέρεται στους μετόχους της και ήταν ο πρώτος της διευθυντής. Το 1859 ήταν πρόεδρος της "Εταιρείας Κορινθιακής Σταφίδας", το 1858 ήταν από τους ιδρυτές της " Κινδυνοασφαλιστής εταιρείας μεταφορών ο Σωτήρ". Πέθανε τον Ιανουάριο του 1886 στην Αθήνα χωρίς να κάνει οικογένεια.

## Συγγραφικό έργο
Έγραψε πολλά συγγράμματα και μελέτες σε φιλολογικά περιοδικά όπως το "Ευτέρπη" και η "Ποικίλη στοά", έγραψε δύο βιβλία και μετέφερε στα Ελληνικά βιβλία ξένων συγγραφέων όπως ο "Βίος του Ουάσινκτον" του Guizot. Η μελέτη του "Πόνημα περί βελτιώσεως και εμψυχώσεως εν Ελλάδι της γεωργίας" βραβεύτηκε το 1890 στον Δοσίειο διαγωνισμό.

## Πολιτικός βίος

Επιστρέφοντας στην Πάτρα πολιτεύτηκε υποστηρίζοντας τον Μ. Ρούφο, επί κυβέρνησης Καποδίστρια διορίσθηκε γραμματέας. Ήταν αντιΟθωνικός και είχε συμμετάσχει σε πολλές αντιοθωνικές εκδηλώσεις στην Πάτρα. Πήρε μέρος στην Επανάσταση του 1862 που είχε επακόλουθο την έξωση του Όθωνα, μαζί με τον Μ. Ρούφο δανείστηκαν από την Εθνική τράπεζα 75.000 δρχ και χρηματοδότησαν τους Γρίβα και Δ. Στάικο για να υποστηρίξουν το αντιοθωνικό κίνημα στην Αιτωλοακαρνανία.

Ήταν πληρεξούσιος Γαστούνης στην Η της Γ’ Σεπτεμβρίου εν Αθήναις Εθνική των Ελλήνων Συνέλευσις το 1843, στη συνέλευση εκλέχτηκε με ψηφοφορία μέλος της επιτροπής επί του συντάγματος τέταρτος σε ψήφους.

Το 1872 αναλαμβάνει υπουργός δικαιοσύνης στην κυβέρνηση Δεληγιώργη. Είχε εκλεγεί βουλευτής Πατρών στις εκλογές του 1873.

## Παραπομπές


Κατηγορία:Έλληνες υπουργοί Δικαιοσύνης
Κατηγορία:Έλληνες πληρεξούσιοι
Κατηγορία:Βουλευτές Πατρών
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες συγγραφείς του 19ου αιώνα
Αναστάσιος Χαμαμτζής

Ο **Αναστάσιος Χαμαμτζής** ή **Χαματζόπουλος** ήταν Έλληνας αγωνιστής από την Αχαία.

Είχε γεννηθεί στην Πάτρα , πριν την επανάσταση ήταν πρόκριτος Πατρών κι έμπορος μαζί με τον αδελφό του Ανδρέα. Είχε προσφέρει για την επανάσταση 3000 γρόσια στην Φιλική Εταιρεία.  Για τον θάνατο του υπάρχουν δύο εκδοχές, η πρώτη από τον Πουκεβίλ που λέει ότι σφάχτηκε από τους Τούρκους την Κυριακή των Βαΐων, και η δεύτερη κατά τον Φρατζή κατά την είσοδο των Λαλαίων στο φρούριο. Το όνομα είναι γραμμένο στον κατάλογο πεσόντων των Πατρών το 1821 στην Μονή Ομπλού. 

## Πηγές
* Κώστας Τριανταφύλλου, *Ιστορικό λεξικό των Πατρών*, Εκ του τυπογραφείου Πέτρου Κούλη, Πάτρα 1995, λήμμα Χαμαμτζής

Κατηγορία:Αγωνιστές του 1821
Κατηγορία:Πρόκριτοι
Γ.Α.Σ. Αετός

Ο **Γυμναστικός Αθλητικός Σύλλογος Αετός**, γνωστός και με την εναλλακτική ονομασία **Αετός Αθηνών**, είναι ελληνικό αθλητικό σωματείο με έδρα των δραστηριοτήτων του την περιοχή του Αγίου Παντελεήμονα στην Αθήνα, στο Νομό Αττικής. Αγωνίζεται με χρώματα το κόκκινο, το λευκό και το μαύρο. Διατηρεί τμήματα καλαθοσφαίρισης όλων των ηλικιακών ομάδων.

## Τμήμα καλαθοσφαίρισης ανδρών
### Ιστορική αναδρομή
Ο σύλλογος του Αγίου Παντελεήμονα αναδείχθηκε νταμπλούχος της Ε.Σ.Κ.Α. κατά την αγωνιστική περίοδο 2010-11, κερδίζοντας παράλληλα το δικαίωμα συμμετοχής στις εθνικές κατηγορίες. Στον τελικό του Κυπέλλου της Ένωσης αντιμετώπισε νικηφόρα την ομάδα της Αγίας Παρασκευής με το σκορ να οριστικοποιείται στο 85-84.

Κατά την αγωνιστική περίοδο 2011-12 ο Αετός διαγωνίστηκε στο Πρωτάθλημα της Γ' Εθνικής Κατηγορίας, καταλαμβάνοντας την 4η θέση στην τελική βαθμολογία του 2ου Ομίλου Νότου. Όντας η τρίτη επιλαχούσα ομάδα που είχε δικαίωμα ανόδου σε περίπτωση ύπαρξης κενής θέσης, έλαβε τη σχετική άδεια από την Ε.Ο.Κ. όταν η ΑΕΚ Άργους αποχώρησε από τη Β' Εθνική.

Αγωνιζόμενος πλέον στον Όμιλο Νότου της Β' Εθνικής Κατηγορίας - για πρώτη φορά στην ιστορία του - ο Αετός ολοκλήρωσε τις αγωνιστικές του υποχρεώσεις για την περίοδο 2012-13 στην 3η θέση της βαθμολογίας. Σε αγώνα μπαράζ που διεξήχθη προκειμένου να αποδοθεί προτεραιότητα ανόδου στην Α2 Εθνική σε περίπτωση που προκύψει κενή θέση, ο Αετός ηττήθηκε με σκορ 81-78 από το Αιγάλεω.

### Τρέχουσα αγωνιστική περίοδος
Κατά την τρέχουσα αγωνιστική περίοδο, 2013-14, ο Γ.Α.Σ. Αετός διαγωνίστηκε στο Πρωτάθλημα της Β' Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης και συγκεκριμένα στον Όμιλο Νότου. Το Μάιο, έχοντας συγκεντρώσει 22 νίκες και 4 ήττες και ισοβαθμώντας με τον Εθνικό Πειραιώς, αναδείχθηκε Πρωταθλητής. Παράλληλα απέκτησε το δικαιώμα ανόδου στην Α2 Εθνική το επόμενο φθινόπωρο.

Η χρονιά υπήρξε ιδιαίτερα επιτυχημένη για το σύλλογο του Αγίου Παντελεήμονα, καθώς την ίδια χρονιά κατέκτησε και το Κύπελλο Ανδρών που διοργανώνει η Ένωση Σωματείων Καλαθοσφαίρισης Αττικής. Ο δε καλαθοσφαιριστής του συλλόγου Δημήτρης Κατιάκος αναδείχθηκε τρίτος σκόρερ του Πρωταθλήματος του Ομίλου Νότου σημειώνοντας 397 πόντους.

Έδρα του συλλόγου είναι το Κλειστό Γυμναστήριο Στρέφη στα Εξάρχεια. Πρόεδρος του διοικητικού συμβουλίου είναι ο Κωνσταντίνος Παπαχριστόπουλος. Καθήκοντα πρώτου προπονητή διατηρεί ο Κώστας Παπαμάρκος. Το ρόστερ του Αετού για την περίοδο 2013-14 συνέθεσαν οι παρακάτω αθλητές:



## Παραπομπές



Κατηγορία:Αθλητικοί σύλλογοι Αθήνας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι επιτραπέζιας αντισφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις αθλητικών συλλόγων το 1992
Κατηγορία:Ιδρύσεις ομάδων καλαθοσφαίρισης το 1992
Μεγάλο Προσευχητήριο της Ακουιτανίας

Το **Μεγάλο Προσευχητάριο της Ακουιτανίας** - αρχικά **Προσευχητάριο της Ακουιτανίας** - δημιουργήθηκε λίγα χρόνια μετά την δήμευση της περιουσίας του Τάγματος του Ναού και την μεταβίβασή της στους Οσπιταλιέρους. Τον Ιούλιο του 1317, καθώς ο Μεγάλος Μαγίστρος Φουλκ ντε Βιλαρέ αποπέμφθηκε, ο Πάπας Ιωάννης ΚΒ΄ ανέλαβε την διοίκηση του Τάγματος. Μετά από αίτημα αρκετών υψηλόβαθμων Οσπιταλιέρων, αποφάσισε την διαίρεση του Προσευχηταριού της Γαλλίας, το οποίο είχε, πλέον, γίνει πολύ σημαντικό σε μέγεθος, και ίδρυσε δύο άλλα προσευχητάρια, αυτό της Ακουιτανίας, και αυτό της Καμπανίας. Η Γλώσσα της Γαλλίας περιελάμβανε τότε, μέχρι την Επανάσταση, τρία προσευχητάρια. Στις 21 Ιουλίου, ο Ιωάννης ΚΒ΄ όρισε τον Πιέρ ντε Μάιγ, Προσευχητή της Ακουιτανίας.

## Κατάλογς των Προσευχητών
* Πιέρ ντε Μάιγ
* Γκιγιόμ ντε Μάιγ, μετέπειτα Προσευχητής της Γαλλίας
* Φερί ντε Φουζερόλ, επίσης Προσευχητής της Καμπανίας
* Ζαν ντε Ναντέιγ, μετέπειτα Προσευχητής της Γαλλίας
* Ζαν ντε Ντουισόν, μετέπειτα Προσευχητής της Γαλλίας
* Ρενιώ ντε Ναντέιγ
* Ζιράρ ντε Φουζερόλ
* Φιλιμπέρ ντε Ναγιάκ
* Ζιράρ ντε Φουζερόλ
* Αιμέ ντ'Ουαζελαί
* Ζαν ντε Βιβόν
* Ετιέν Τεσιέ ντ'Ωτφέιγ

## Παραπομπές


Κατηγορία:Προσευχητήρια του Τάγματος του Αγίου Ιωάννη της Ιερουσαλήμ
Πορτογαλική Λεγεώνα

μικρογραφία|δεξιά|Ιππέας της Πορτογαλικής Λεγεώνας
Η **Πορτογαλική Λεγεώνα**, είναι η ονομασία που δόθηκε στις πορτογαλικές στρατιωτικές δυνάμεις που εντάχθηκαν στην Μεγάλη Στρατιά του Ναπολέοντα Βονοπάρτη, μετά την εισβολή στην Πορτογαλία των δυνάμεων που διοικούσε ο Ζυνό το 1807. 

Στις 22 Δεκεμβρίου 1807, ο Ναπολέων διέταξε την επίσημη διάλυση του πορτογαλικού στρατού.
Στις 16 Ιανουαρίου 1808 εκδόθηκε το διάταγμα με το οποίο ιδρυόταν η Πορτογαλική Λεγεώνα, διοικητής της οποίας ορίστηκε ο Μαρκήσιος της Αλόρνα.

## Οργάνωση
Η Πορτογαλική Λεγεώνα αποτελείτο από:
* 5 συντάγματα πεζικού;
* 1 τάγμα πεζών καταδρομέων; 
* 3 συντάγματα ιππικού;
* μία ύλη ιππέων καταδρομέων;
* ένα σύνταγμα πυροβολικού.

## Σημαντικές Μάχες
*Βάγκραμ
*Σμόλενσκ
*Βίτεπσκ
*Μποροντίνο 

## Παραπομπές
* Artur Ribeiro, *Legião Portuguesa ao Serviço de Napoleão (1808-1813)*, Lisbonne, Ferin, 1901. 
* Banha, Teotónio, *Apontamentos para a História da Legião Portuguesa*, Lisbonne, 1863. 
* Boppe, P., *La Legion Portugaise 1807-1813*, 497pp., Paris, 1897

## Εξωτερικοί Σύνδεσμοι
*  Η Πορτογαλική Λεγεώνα στην υπηρεσία του Ναπολέοντα, από τον Ριμπέιρο Αρτούρ.
*  Αλλοδαπά Συντάγματα Πεζικού.

Κατηγορία:Στρατιωτικοί σχηματισμοί
Κατηγορία:Ναπολεόντειοι Πόλεμοι
Κατηγορία:Στρατός της Πορτογαλίας
Βάγκραμ

δεξιά|200px
Το **Βάγκραμ** είναι οροπέδιο το οποίο βρίσκεται στα βορειοανατολικά της Βιέννης.

Ο Ναπολέων Α΄ νίκησε εκεί τις αυστριακές δυνάμεις του Αρχιδούκα Κάρολου-Λουδοβίκου της Αυστρίας (δείτε Μάχη του Βάγκραμ), ενώ απένειμε στον στρατάρχη Μπερτιέ τον τίτλο του *Πρίγκηπα του Βάγκραμ*.

## Εξωτερικός Σύνδεσμος
*  Γραφείο Τουρισμού

Κατηγορία:Γεωγραφία της Αυστρίας
Βαγκραμ